Mi akken d-lhan merra di cbuḥ d llebsa d teḥdayin, Maziɣ yufrar-d s tikti-ines ifazen i as-yuɣalen d iswi deg wul-is d wallaɣ-is, werğin t-tekcem aṭṭan n tayri d wayen akk yuwin leԑqel yilemẓi n lawan-nni. Yessaram ad yesԑu lutu-ines iwakken ad iԑawen s kra n win terreẓ ddunit d win yeḥlağen afus n lemԑawna, akka I as-yeqqar i umeddakkel-is Masi yellan d anelmad am netta, mi ara tturaren di lqehwa n dadda-tsen Brahem. Masi, werğin yefhem tamuɣli n Maziɣ, yeqqar-as bezzaf tḥerseḍiman-ik, maca acu ara yefhem win d-yelhan kan d teḥdayin, ass kamel yettԑassa tin yudren d tin yuɣalen.